बच्चों की मस्ती के लिए कई कार्यक्रम आयोजित
धनबादपब्लिक स्कूल में जूनियर और सीनियर छात्र-छात्राओं के लिए आयोजित दो दिवसीय लर्निंग टू इनोवेट विद उन एंड एनडेवर कैंप का समापन शुक्रवार को हो गया। इस कैंप का उद्देश्य वार्षिक परीक्षा के पश्चात बच्चों का बिना किसी तनाव के स्वच्छंद होकर विभिन्न क्रियाकलापों के माध्यम से मनोरंजन करना है। इस मनोरंजन कैंप में लगभग 1100 छात्र-छात्राएं शामिल हुए। इस अवसर पर बच्चों की रंग-बिरंगे पोशाक और उनकी चंचल प्रकृति के अनुरूप ही पूरे विद्यालय को सजाया गया। इसमें राजस्थान का मरुस्थल को ऊंट एवं रेत की कलाकृति के द्वारा जीवंत बना दिया गया। दक्षिण भारत के समुद्र में तैरती नाव एवं नारियल के पेड़ की अद्भुत झांकी प्रस्तुत की गई थी। विद्यालय के सचिव सीए अनिल अग्रवाल ने बताया कि विद्यालय प्रशासन की ओर से पिछले 17 वर्षों से लगातार इस कार्यक्रम का आयोजन किया जा रहा है।
धनबाद पब्लिक स्कूल में कैंप
कैंप के दौरान विभिन्न ग्रुपों में विभाजित बच्चों ने अलग-अलग ड्रेस कोड के साथ अपने ग्रुप लीडर शिक्षक-शिक्षिकाओं की देख-रेख में विभिन्न कार्यक्रमों में भाग लिया। बच्चों में एडवेंचर स्पोर्ट्स, सिट एंड ड्रा, फैंसी ड्रेस, पॉटरी मेकिंग, डांस आदि क्रियाकलापों का आनंद उठाया। पॉटरी मेकिंग में घूमते हुए चाक पर बच्चों ने दीपक, कुल्हड़, कलश आदि बनाने का प्रयास किया। वहीं शाम के समय बच्चों ने ग्रुप प्रजेंटेशन में ग्रुप एक्ट, डांस, बैंड, प्रदर्शन, कॉमेडी आदि का प्रदर्शन किया। वहीं रात को कैंप फायर का आयोजन किया गया।
अपना मेकअप कराती एक छात्रा।
धनबाद पब्लिक स्कूल में लर्निंग टू इनोवेट विद फन एंड एनडेवर
धनबाद पब्लिक स्कूल में ट्रैकिंग करते छात्र।
hin_Deva hin_Deva bho_Deva hin_Deva hin_Deva kas_Deva hin_Deva